

 คำสั่งเทศบาลตำบลเคียนซา

 ที่ ๒๗ /๒๕๖๐

เรื่อง แต่งตั้งคณะทำงานด้านการบริหารจัดการขยะมูลฝอยชุมชน “จังหวัดสะอาด”

ระดับชุมชน

------------------------------------------------

ด้วยคณะรัฐมนตรี ในคราวประชุมเมื่อวันที่ ๓ พฤษภาคม ๒๕๕๙ ลงมติเห็นด้วยกับแผนแม่บทการบริหารจัดการขยะมูลฝอยของประเทศ (พ.ศ. ๒๕๕๙ – ๒๕๖๔) ตามที่กระทรวงทรัพยากรธรรมชาติและสิ่งแวดล้อมเสนอ และให้กระทรวงทรัพยากรธรรมชาติและสิ่งแวดล้อมร่วมกับกระทรวงมหาดไทยจัดทำแผนแม่บทการบริหารจัดการขยะมูลฝอยของประเทศระยะสั้น (พ.ศ. ๒๕๕๙ – ๒๕๖๐) และนายกรัฐมนตรี (พลเอก ประยุทธ์ จันทร์โอชา) ได้กล่าวในรายการคืนความสุขให้คนในชาติ ซึ่งเผยแพร่ออกอากาศทางสถานีโทรทัศน์รวมการเฉพาะกิจแห่งประเทศไทย เมื่อวันศุกร์ที่ ๒๗ พฤษภาคม ๒๕๕๙ เกี่ยวกับการแก้ไขปัญหาขยะมูลฝอยอย่างเป็นรูปธรรม และได้เร่งรัดมอบหมายให้กระทรวงมหาดไทยบูรณาการร่วมกับกระทรวงทรัพยากรธรรมชาติและสิ่งแวดล้อม ในการจัดทำแผนปฎิบัติการ”ประเทศไทยไร้ขยะ” ตามแนวทาง “ประชารัฐ” โดยใช้หลักการ ๓Rs คือ การใช้น้อยใช้ซ้ำ และนำกลับมาใช้ใหม่โดยมีเป้าหมายเพื่อลดปริมาณการเกิดขยะมูลฝอยในภาพรวมของประเทศลดลงร้อยละ ๕

ในการนี้ กระทรวงมหาดไทยได้จัดทำแนวทางการปฎิบัติงานด้านการบริหารจัดการขยะมูลฝอยชุมชน”จังหวัดสะอาด” โดยมีวัตถุประสงค์เพื่อมุ่งเน้นการลดและคัดแยกขยะมูลฝอย ณ แหล่งกำเนิด และจัดทำระบบการเก็บและขนขยะมูลฝอยขององค์การปกครองส่วนท้องถิ่นให้มีประสิทธิภาพ ภายใต้หลักการ ๓Rs และหลักการประชารัฐ ดังนั้น เพื่อให้การบริหารจัดการขยะมูลฝอยชุมชน “จังหวัดสะอาด” บรรลุวัตถุประสงค์และเป็นไปตามเป้าหมายที่กำหนดไว้ เทศบาลตำบลเคียนซา อำเภอเคียนซา จังหวัดสุราษฎร์ธานี จึงแต่งตั้งคณะทำงานด้านการบริหารจัดการขยะมูลฝอยชุมชน “จังหวัดสะอาด” ระดับชุมชน ภายใต้การกำกับดูแลของนายอำเภอ โดยมี 4 ชุมชน ดังนี้

1. องค์ประกอบ

๑.1 ชุมชนในบ้าน

1. นายพรรณรายณ์ คงอุดหนุน ประธานชุมชน ประธานคณะกรรมการ
2. นายจรัล กมลจิตรุ่งเรือง สมาชิกสภาเทศบาล คณะทำงาน
3. นางพันทิพย์ เรืองฤทธิ์ อาสาสมัครสาธารณสุข คณะทำงาน
4. นางวาสนา คงอุดหนุน คณะทำงาน/เลขานุการ
5. นางศรีวงศา บัวดัด อาสาสมัครสาธารณสุข ผู้ช่วยเลขานุการ

1.2 ชุมชนตลาดล่าง

1. นางนาตยา แซ่บ่าง ประธานชุมชน ประธานคณะกรรมการ
2. นายชวน อิสระทะ สมาชิกสภาเทศบาล คณะทำงาน
3. นางมาลิสา ศรีคำ คณะทำงาน
4. นางสาวนวลจันทร์ แซ่บ่าง อาสาสมัครสาธารณสุข คณะทำงาน/เลขานุการ
5. นางมาลีณี พรหมมณี อาสาสมัครสาธารณสุข ผู้ช่วยเลขานุการ

- 2 -

 1.3 ชุมชนตลาด

1. นายโสภณ เพชรพงษ์พันธ์ ประธานชุมชน ประธานคณะกรรมการ
2. นายอภิชาต สวัสดี สมาชิกสภาเทศบาล คณะทำงาน
3. นางพิมจิตร มณีโชติ อาสาสมัครสาธารณสุข คณะทำงาน
4. นางสาวพิณสุวรรณ สุวรรณศักดิ์ อาสาสมัครสาธารณสุข คณะทำงาน/เลขานุการ
5. นางสาวณัฎฐ์ชาพร จิตต์ซื่อ อาสาสมัครสาธารณสุข ผู้ช่วยเลขานุการ

1.4 ชุมชนบ้านกลาง

1. นายจรูญ ฮั่นสกุล ประธานคณะกรรมการ
2. นายวรวุฒิ พลวิชัย สมาชิกสภาเทศบาล คณะทำงาน
3. นายเทิดศักดิ์ ลิ้มเจษฎาพงศ์ สมาชิกสภาเทศบาล คณะทำงาน
4. นางเรวดี ก้าวอันตกุล อาสาสมัครสาธารณสุข คณะทำงาน/เลขานุการ
5. นางสาวรัชดา แซ่ลิ้ม อาสาสมัครสาธารณสุข ผู้ช่วยเลขานุการ

๒. อำนาจและหน้าที่ ดังนี้

1. รวบรวมและวิเคราะห์ข้อมูลขยะมูลฝอยที่เกิดขึ้น เพื่อจัดทำฐานข้อมูลขยะมูลฝอยในพื้นที่
2. จัดทำแผนปฎิบัติการระดับท้องถิ่น โดยการประชาคมหมู่บ้าน เพื่อกำหนดทิศทางและเป้าหมายในการดำเนินงานให้แก่หมู่บ้าน/ชุมชน ในพื้นที่
3. กำหนดจุดรวบรวมของเสียอันตรายชุมชนอย่างน้อยหมู่บ้าน/ชุมชนแห่งละ ๑ จุด
4. ถ่ายทอดองค์ความรู้เกี่ยวกับการคัดแยกขยะและการบริหารจัดการขยะให้แกประชาชนในพื้นที่
5. สนับสนุนงบประมาณด้านการบริหารจัดการขยะมูลฝอยในหมู่บ้าน/ชุมชน เพื่อนำไปดำเนินการตามแผนปฎิบัติการในระดับท้องถิ่น
6. ติดตามประเมินผลและรายงานผลการดำเนินงานการบริหารจัดการขยะมูลฝอยชุมชน “จังหวัดสะอาด” เสนอต่อนายอำเภอ
7. หน้าที่อื่นๆ ตามที่ได้รับมอบหมายจากนายกองค์กรปกครองส่วนท้องถิ่น

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๘ เดือน กุมภาพันธ์ พ.ศ. ๒๕๖๐



 นายโกวิช แสงตะวันวงค์

 นายกเทศมนตรีตำบลเคียนซา